Ušanka
Ušanka (ruski: уша́нка) vrsta je zimske krznene kape s kožnim zaliscima, koja je prikladna i za ekstremno hladne vremenske uvjete. Prilagođena je različitim potrebama u različitim verzijama. Izraz ušanka (od ruskog: у́ши) odnosi se na mogućnost preklapanja preklopa ušivenih u rub kape, koji su presavijeni prema gore, kako bi zaštitili uši i vrat u vrlo hladnom vremenu, a ovisno o dizajnu, također i čelo. Ušanka je vrlo popularna kod privatnih osoba, raznih profesionalnih grupa i organizacija. Ušanka se najviše nosi u Rusiji. Obično se izrađuje od kože ovaca, zečeva ili lisica. Sa strane ima kožne zaliske, koji se mogu podignuti i pričvrstiti na vrhu ušanke ili spustiti i zaštititi uši od hladnoće.